
Yrkesfaglærerutdanningen
I statsbudsjettet for 2006 var det lagt inn midler til 50 studieplasser i Trondheim innen yrkesfaglærerutdanning. 25 studieplasser ble lagt til HiST og 25 til NTNU. Det kan tas opp inntil 20 studenter på byggingeniørstudiet. 

Begge institusjonene var positive til satsingen, men mente det ville være for tidlig å starte en tre-årig yrkesfaglærerutdanning i 2006. NTNU og Hi ST anmodet departementet om å bevilge penger til en utredning i 2006 med sikte på at det nye studiet kan starte opp høsten 2007. Denne anmodningen ble imøtekommet. AFT vil starte opp yrkesfaglærerutdanning innen Bygg- og anleggsfag i 2007, Teknikk og industriell produksjon starter i 2008 og Elektrofag i 2009. HiST vil også tilby yrkesfaglærerutdanning innen Helse- og sosialfag samt innen Restaurant – og matfag.  
(Informasjon om yrkesfaglærerutdanningen: Se AS-sak 25/06). 
NTNU ville bruke de 25 nye plassene i 2006 til å øke kapasiteten innenfor fleksibelt PPU for yrkesfaglærere. HiST ønsket å benytte sine 25 plasser til faglig etter- og videreutdanning. 
AFT sendte ut en forespørsel til aktuelle videregående skoler i fylket for å kartlegge hvilke behov de ansatte har når det gjelder kompetanseheving. Innenfor teknologifagene synes det å være et behov for opplæring i bruk av dataverktøyet SolidWorks, samt en innføring i kvalitetssystemer og internkontroll.
En kursfolder ble utarbeidet og sendt til 18 videregående skoler i regionen (vedlagt). Kurset, Grunnkurs i SolidWorks, ble raskt fulltegnet, og 10 deltakere fra 5 ulike videregående skoler gjennomførte kurset som gikk 3 dager á 7 timer (11. 13. og 18. desember). ProNor er leverandør av programvaren SolidWorks, og kursholder var firmaets lokale representant.   Kurset ga ikke studiepoeng. 
Kvalitetssystemer og internkontroll, 6 studiepoeng, ble avlyst på grunn av for få påmeldte.

